Stilering Marilize Spies
1. Dulux Blackberry Farm
2. Dulux Dove Grey
3. Dulux Night Jewels 2
Vir die vloer het Johan en Marilize op byderwetse viniel van Fotakis Brothers besluit; dis deur Cardinal Flooring geïnstalleer. "Die swart-en-wit blokkiesvloer pas goed by die nuutgeverfde kassies." Onthou: Donker meubels wys gou stof – hou maar die stoffer byderhand!
Die hout-sweefrak (een van twee) was eers in die motorhuis. "Johan het dit afgehaal, 'n bietjie geskuur en geolie en toe dit eers op was, het dit soveel lewe aan die grys gegee," vertel Marilize.
Die Tretchikoff-afdruk teen die muur het Marilize se pa jare gelede op 'n veiling gekoop. "Uiteindelik het dit die regte plek in ons huis gekry," sê sy.
"Swart, room, groen en 'n titseltjie blou sal maar die ding moet doen in ons nuwe huis," sê Marilize. "Op die oud end is ek mal oor die kleurkombinasies, veral by die houtvloer wat ons self afgeskuur het."